rámcová dohoda o dodávke elektrickej energie

(ďalej len „**rámcová dohoda**“) uzavretá podľa príslušných ustanovení zákona č. 343/2015 Z. z. o verejnom obstarávaní v znení neskorších predpisov, podľa § 269 ods. 2 a násl. zákona č. 513/1991 Zb. Obchodného zákonníka v znení zmien a doplnkov, podľa zákona č. 251/2012 Z. z. o energetike v znení neskorších právnych predpisov.

**č. zmluvy Odberateľa:** [●]

**č. zmluvy Dodávateľa:** [●]

**I.**

**Účastníci rámcovej dohody – Identifikačné údaje**

**Verejný obstarávateľ: Mesto Pezinok**

Sídlo: Radničné námestie 7, 902 14 Pezinok

V zastúpení: JUDr. Roman Mács, primátor

Bankové spojenie: Prima banka Slovensko, a.s. pobočka Pezinok

Číslo účtu vo formáte IBAN: SK02 5600 0000 0066 0200 6001

IČO: 00305022

DIČ: SK2020662226(ďalej len „**Verejný obstarávateľ**“)

|  |  |
| --- | --- |
| Odberateľ č. 1: | Odberateľ č. 2: |
| Názov: Mesto Pezinok | Názov: Centrum voľného času |
| Ulica, číslo: Radničné námestie 7 | Ulica, číslo: Mladoboleslavská 3 |
| PSČ a miesto: 902 01 Pezinok | PSČ a miesto: 902 01 Pezinok |
| IČO: 00305022 | IČO: 42355508 |

|  |  |
| --- | --- |
| Odberateľ č. 3: | Odberateľ č. 4: |
| Názov: Materská škola | Názov: Materská škola |
| Ulica, číslo: Vajanského 16 | Ulica, číslo: Svätoplukova 51 |
| PSČ a miesto: 902 01 Pezinok | PSČ a miesto: 902 01 Pezinok |
| IČO: 42355478 | IČO: 42355460 |

|  |  |  |
| --- | --- | --- |
| Odberateľ č. 5: | Odberateľ č. 6: |  |
| Názov: Materská škola | Názov: Materská škola |  |
| Ulica, číslo: Záhradná 34 | Ulica, číslo: gen. Pekníka 2 |  |
| PSČ a miesto: 902 01 Pezinok | PSČ a miesto: 902 01 Pezinok |  |
| IČO: 42355494 | IČO: 42355451 |  |

|  |  |
| --- | --- |
| Odberateľ č. 7: | Odberateľ č. 8: |
| Názov: Materská škola | Názov: Základná umelecká škola Eugena Suchoňa v Pezinku |
| Ulica, číslo: Bystrická 1 | Ulica, číslo: M.R. Štefánika 9 |
| PSČ a miesto: 902 01 Pezinok | PSČ a miesto: 902 01 Pezinok |
| IČO: 42355443 | IČO: 30792746 |

|  |  |
| --- | --- |
| Odberateľ č. 9: | Odberateľ č. 10: |
| Názov: Pezinská mestská spoločnosť, s.r.o. | Názov: Základná škola |
| Ulica, číslo: Hollého 2 | Ulica, číslo: Na bielenisku 2 |
| PSČ a miesto: 902 01 Pezinok | PSČ a miesto: 902 01 Pezinok |
| IČO: 36366277 | IČO: 36062162 |

|  |  |  |
| --- | --- | --- |
| Odberateľ č. 11: | Odberateľ č. 12: |  |
| Názov: Základná škola s materskou školou | Názov: Základná škola |  |
| Ulica, číslo: Orešie 3 | Ulica, číslo: Fándlyho 11 |  |
| PSČ a miesto: 902 01 Pezinok | PSČ a miesto: 902 01 Pezinok |  |
| IČO: 36063924 | IČO: 36062201 |  |

|  |  |
| --- | --- |
| Odberateľ č. 13: | Odberateľ č. 14: |
| Názov: Základná škola | Názov: Materská škola |
| Ulica, číslo: Kupeckého 74 | Ulica, číslo: Za hradbami 1 |
| PSČ a miesto: 902 01 Pezinok | PSČ a miesto: 902 01 Pezinok |
| IČO: 36062171 | IČO: 42355486 |

|  |
| --- |
| Odberateľ č. 15: |
| Názov: Mestský podnik služieb |
| Ulica, číslo: Trnavská 10 |
| PSČ a miesto: 902 01 Pezinok |
| IČO: 30853362 |

(ďalej spolu ako „odberatelia“)

a

Dodávateľ: [•] *(doplní uchádzač)*

Sídlo: [•]

Konajúci prostredníctvom: [•]

IČO: [•]

DIČ : [•]

IČDPH: [•]

Zapísaný v: [•]

Bankové spojenie: [•]

Číslo účtu vo formáte IBAN: [•]

Kontaktná osoba: [•]

Telefón: [•]

E-mail: [•]

(ďalej len „**dodávateľ**“)

**II.**

**Preambula**

1. Verejný obstarávateľ na obstaranie predmetu tejto rámcovej dohody (RD) použil postup verejného obstarávania zadávania nadlimitnej zákazky pre viac verejných obstarávateľov/odberateľov, resp. ich právne subjekty, ktorého víťazom sa stal dodávateľ.
2. Verejný obstarávateľ zrealizoval verejné obstarávanie ako nadlimitnú zákazku na predmet zákazky „Dodávka elektriny a zemného plynu na rok 2025“ pre časť zákazky 1 „Dodávka elektrickej energie na rok 2025“ s prevzatím zodpovednosti za odchýlku vrátane zabezpečenia distribúcie a súvisiacich služieb, ktorého výsledkom je táto rámcová dohoda.
3. Ustanovenia uvedené v tejto rámcovej dohode sú podstatnými náležitosťami každej jednotlivej zmluvy na zduženú dodávku elektrickej energie, uzavretej medzi zmluvnými stranami *(pričom na strane odberateľa bude len jeden zo subjektov uvedených v čl. I tejto rámcovej dohody na strane „odberateľa“)* počas trvania tejto rámcovej dohody.
4. K uzatvoreniu tejto rámcovej dohody v mene účastníkov na strane odberateľov uvedených v Čl. I (Účastníci dohody – Identifikačné údaje) je splnomocnený verejný obstarávateľ.
5. Ustanovenia tejto Rámcovej dohody sú nadradené ustanoveniam jednotlivých zmlúv uzatvorených podľa a na základe tejto Rámcovej dohody, ako aj Všeobecným obchodným podmienkam dodávateľa.
6. V prípade schválenia záväzných regulačných opatrení alebo iných kompenzácií pre verejných obstarávateľov zo strany štátu sa dodávateľ zaväzuje podpisom rámcovej dohody ako aj jednotlivých združených zmlúv, že takéto opatrenia umožní, resp. zabezpečí. Ak tieto opatrenia neumožní alebo  nezabezpečí:

* verejný obstarávateľ má právo vykonať zmenu dodávateľa bez akýchkoľvek sankcií a/alebo
* dodávateľ má právo odstúpiť od tejto rámcovej dohody vrátane jednotlivých zmlúv, pričom nárok na náhradu škody je v tomto prípade vylúčený.
* v tomto prípade má každá zmluvná strana právo zmluvu vypovedať písomnou výpoveďou s výpovednou dobou dva (2) mesiace, ktorá začne plynúť prvým dňom tretieho kalendárneho mesiaca nasledujúceho po doručení výpovede druhému účastníkovi zmluvy. Odlišné dojednanie výpovednej doby jednotlivej zmluvy je účastníkmi takejto zmluvy možné, výpovedná doba však nesmie byť dlhšia ako 3 mesiace.

1. Jednotliví odberatelia uzatvoria s dodávateľom realizačnú zmluvu v súlade s touto rámcovou dohodou.

**Čl. III.**

**Predmet rámcovej dohody**

1. Predmetom Rámcovej dohody je stanovenie základných práv a povinností odberateľov na jednej strane a dodávateľa na druhej strane pri zabezpečovaní dodania elektrickej energie do odberných miest verejného obstarávateľa podľa tejto rámcovej dohody, vrátane prepravy, distribúcie a služieb spojených s dodávkou elektriny, prevzatia zodpovednosti za odchýlku, v kvalite zodpovedajúcej technickým podmienkam prevádzkovateľa distribučnej siete, za dodržania platných právnych predpisov Slovenskej republiky, technických podmienok a prevádzkového poriadku prevádzkovateľa distribučnej siete do odberných miest verejného obstarávateľa (ďalej len „**dodávka elektriny**“). Predmetom tejto Zmluvy je aj záväzok dodávateľa po dobu účinnosti tejto Zmluvy:
   1. dodávať elektrinu do odberných miest odberateľa (ďalej len „OM“) v súlade so zákonom č. 251/2012 Z. z. o energetike a o zmene a doplnení niektorých zákonov (ďalej len „zákon o energetike“), Vyhláškou Úradu pre reguláciu sieťových odvetví č. 318/2022 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom a ostatnými právnymi predpismi upravujúcimi oblasť elektroenergetiky, za podmienok dohodnutých v tejto zmluve,

b) prevziať za odberateľa zodpovednosť za odchýlku za OM voči zúčtovateľovi odchýlok, zabezpečiť pre odberateľa distribúciu elektriny a služby spojené s dodávkou elektriny (ďalej len „distribučné služby“).

1. Odberateľ je povinný zaplatiť dodávateľovi za dodávku elektriny cenu podľa tejto rámcovej dohody.
2. Dodávka elektriny je splnená prechodom elektriny z distribučnej sústavy spoločnosti, ku ktorej je odberné miesto odberateľa pripojené do odberného miesta odberateľa, t.j. prechodom elektriny cez odberné miesto, v ktorom sa zároveň uskutočňuje prechod vlastníckych práv k dodanej elektrine a nebezpečenstvo škody.
3. Technická špecifikácia odberného miesta a technický popis meracej súpravy, ktorá poskytuje všetky informácie potrebné pre distribúciu elektriny, bude uvedená v zmluve o združenej dodávke elektriny.
4. Zmluva o združenej dodávke elektriny bude rešpektovať základné obchodné podmienky dané touto rámcovou dohodou, počas doby účinnosti tejto zmluvy a odberateľ sa zaväzuje tento tovar prevziať a zaplatiť zaň kúpnu cenu podľa čl. V tejto dohody.

**Čl. IV.**

**Dodacie podmienky**

1. Dodávateľ sa zaväzuje dodať predmet rámcovej dohody na základe jednotlivých zmlúv podľa čl. III. tejto dohody.
2. Predmet rámcovej dohody sa vzťahuje na subjekty, s miestom dodania – odberné miesta odberateľov a v množstvách, ktoré sú špecifikované v Prílohe č. 1 Zoznam odberných miest a spotrieb a v prílohe č. 2 *Opis predmetu zákazky* tejto rámcovej dohody*.*
3. V prípade, ak odberateľ potrebuje dodatočné množstvá presahujúce množstvá dohodnuté pre obdobia dodávky v jednotlivých individuálnych zmluvách, môže požiadať dodávateľa o ich zvýšenie. Na zvýšení množstiev a podmienkach dodávky sa dodávateľ s odberateľom dohodnú formou dodatku k príslušnej individuálnej zmluve.
4. Dodávateľ berie na vedomie, že v dôsledku organizačných zmien na strane verejného obstarávateľa môže dôjsť k zmene počtu uvedených odberných miest. V prípade pribudnutia nového odberného miesta počas zmluvného obdobia, na základe požiadavky odberateľa zabezpečenie plnenia za podmienok určených v zmluve aj pre novovzniknuté odberné miesto. V prípade zrušenia nepotrebného odberného miesta, na základe požiadavky odberateľa ukončiť plnenie do tohto odberného miesta. Zmena počtu odberných miest bude riešená dodatkami k tejto dohode.
5. Dodávateľ má uzatvorenú zmluvu o zúčtovaní odchýlok so zúčtovateľom odchýlok, spoločnosťou OKTE, a.s., so sídlom Mlynské nivy 48, 821 09 Bratislava, IČO: 45 687 862, zapísaný v Obchodnom registri Mestského súdu Bratislava III, oddiel: Sa, vložka č. 5087/B (ďalej len „OKTE, a.s.“). Dodávateľ vyhlasuje, že za odberateľa preberá zodpovednosť za odchýlku v plnom rozsahu. EIC kód bilančnej skupiny dodávateľa je: **[•]** *(doplní uchádzač)*

**Čl. V.**

**Predpokladané zmluvné množstvo, určenie ceny a platobné podmienky**

1. Predpokladané celkové zmluvné množstvo: 2 376,255 MWh
2. Jednotková cena aditíva

|  |  |
| --- | --- |
| Špecifikácia ceny | Jednotková cena aditíva  v EUR/MWh bez DPH |
| Cena za dodávku elektriny |  |

Cena za predmet Zákazky sa skladá z nasledovných zložiek:

1. **Cena za dodávku elektriny** vrátane odplaty za prevzatie zodpovednosti za odchýlku (Kritérium na vyhodnotenie ponúk), ktorej výška sa stanoví podľa bodu Cena za dodávku elektriny (nižšie),
2. cena za distribučné služby a ostatné poplatky fakturované PDS v súlade s cenovými rozhodnutiami Úradu pre reguláciu sieťových odvetví (ďalej ako „**URSO**“) platnými v čase dodania,
3. platby za systémové služby a platby za prevádzkovanie systému v súlade s cenovými rozhodnutiami ÚRSO platnými v čase dodania,
4. odvod do jadrového fondu v súlade s nariadením vlády č. 21/2019 Z. z. v platnom znení v čase dodania,
5. iné poplatky, dane alebo peňažné plnenia týkajúce sa dodávky elektriny zavedené právnym poriadkom Slovenskej republiky platnými v čase dodania, ktoré boli zavedené po uzavretí Zmluvy,
6. ceny a poplatky uvedené v predošlých bodoch b) až e) ďalej ako „**Ceny za regulované služby**“,
7. SD z elektriny podľa Zákona o SD,
8. DPH podľa Zákona o DPH.

1. Cena za dodávku elektriny
   1. Pre účely stanovenia Ceny za dodávku elektriny sú rozhodujúce pojmy, skratky, definície a vzorce v nasledujúcich bodoch. Princíp stanovenia Ceny za dodávku elektriny je pre všetky odberné miesta rovnaký a je odvodený od ceny elektriny na krátkodobom trhu s elektrinou. Presný postup výpočtu sa odlišuje pre jednotlivé druhy odberných miest v závislosti od spôsobu merania spotreby elektriny. Odlišnosť postupov spočíva len dĺžke obdobia, za ktoré sa Cena za dodávku elektriny vypočítava a ktoré je závislé od dostupných údajov o spotrebe.
   2. Odberné miesta s priebehovým meraním majú mesačný odpočtový cyklus a mesačnú fakturáciu.
   3. Odberné miesta bez priebehového merania majú spravidla ročný odpočtový cyklus a ročnú fakturáciu.
   4. Pojmy, skratky, definície a vzorce údaje týkajúce odberných miest s priebehovým meraním sú zvýraznené zelenou farbou. Pojmy, skratky, definície a vzorce údaje týkajúce odberných miest bez priebehového merania sú zvýraznené žltou farbou.
   5. Základné pojmy

| **Pojem** | **Skratka** | **Vysvetlenie** |
| --- | --- | --- |
| **Odberné miesta s** priebehovým meraním merania spotreby elektriny, resp. Odberné miesta s mesačným odpočtom spotreby elektriny | **OMA** | Odberné miesta s priebehovým meraním podľa Pravidiel trhu § 2 bod c)   * číslo 1. (priebehové meranie s možnosťou diaľkového odpočtu – meranie typu A) a * číslo 2. (priebehové meranie bez možnosti diaľkového odpočtu – meranie typu B) |
| **Odberné miesta bez** priebehového merania spotreby elektriny, resp. Odberné miesta s ročným odpočtom spotreby elektriny | **OMC** | Odberné miesta s priebehovým meraním podľa Pravidiel trhu § 2 bod c) číslo 3. (meranie bez priebehového merania a bez možnosti diaľkového odpočtu – meranie typu C) |
| **Pravidlá trhu** |  | Vyhláška Úradu pre reguláciu sieťových odvetví č. 207/2023, ktorou sa ustanovujú pravidlá pre fungovanie vnútorného trhu s elektrinou, obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou a rozsah obchodných podmienok, ktoré sú súčasťou prevádzkového poriadku prevádzkovateľa sústavy |
| **Prevádzkový poriadok** |  | Dokument vydaný PDS a schválený ÚRSO, upravujúci podmienky prevádzky distribučnej sústavy a práva a povinnosti jednotlivých účastníkov trhu s elektrinou, platné znenie Prevádzkového poriadku je zverejnené na webovom sídle príslušného PDS. |
| **Prevádzkovateľ distribučnej sústavy** | **PDS** | osoba, ktorá má povolenie na distribúciu elektriny na časti vymedzeného územia podľa § 3 písm. b) ods. 3. Zákona o energetike |
| **dodávateľ, dodávateľ elektriny** |  | dodávateľ uvedený v záhlaví tejto zmluvy |
| **Typový diagram** | **TDO** | Typovým diagramom odberu je v elektroenergetike podľa § 2 bod 17 Zákona o energetike postupnosť hodnôt priemerných hodinových odberov za rok, na ktorej základe je určené množstvo odberu elektriny odberateľmi elektriny bez priebehového merania, využívaná na potreby zúčtovania odchýlky subjektu zúčtovania.  Použitie Typových diagramov bližšie špecifikujú Pravidlá trhu. |

* 1. Indexy pri skratkách a veličinách

| **Pojem** | **Skratka** | **Vysvetlenie** |
| --- | --- | --- |
| Indexy týkajúce sa Odberných miest **s priebehovým meraním (OM A)** | | |
| mesiac | **M** | poradie kalendárneho mesiaca v roku |
| hodina | **h** | poradie hodiny v príslušnom mesiaci M |
| počet hodín | **m** | počet hodín príslušného kalendárneho mesiaca M |
| Odberné miesto | **A** | Odberné miesto s priebehovým meraním spotreby elektriny (OMA) |
| počet Odberných miest (OMA) | **a** | počet Odberných miest s priebehovým meraním spotreby elektriny (OMA) |
| Indexy týkajúce sa Odberných miest **bez priebehového merania (OM C)** | | |
| hodina | **H** | poradie hodiny v kalendárnom roku |
| počet hodín | **r** | počet hodín v kalendárnom roku |
| Odberné miesto | **C** | Odberné miesto bez priebehového merania spotreby elektriny (OMC) |
| počet Odberných miest (OMC) | **c** | počet Odberných miest bez priebehového merania spotreby elektriny (OMC) |

* 1. Veličiny

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| Aditívum | **A** | * prirážka o ktorú sa zvýši Spotová cena, * [□] (hodnota dodávateľa) výsledok verejného obstarávania, * vyjadrené číselne s 2 desatinnými miestami, * nemenné počas celého Zmluvného obdobia, | EUR/MWh |
| Spotová cena (OMA) | **SPOTMh** | * cena elektriny na krátkodobom trhu s elektrinou organizovanom OKTE v hodine h mesiaca M zverejnená na stránke <https://www.okte.sk/sk/kratkodoby-trh/zverejnenie-udajov-dt/podrobny-prehlad-dt/> * spôsob vyjadrenia ceny použitý pri výpočte ceny za dodávku elektriny pre OMA | EUR/MWh |
| Skutočná hodinová spotreba OMA | **QAMh** | * množstvo spotrebovanej elektriny v hodine h mesiaca M v konkrétnom OMA podľa údajov určeného meradla | MWh |
| Spotová cena (OMC) | **SPOTH** | * cena elektriny na krátkodobom trhu s elektrinou organizovanom OKTE v hodine H kalendárneho roka * spôsob vyjadrenia ceny použitý pri výpočte ceny za dodávku elektriny pre OMC | EUR/MWh |
| Hodinová spotreba OMC | **QCH** | * množstvo spotrebovanej elektriny v hodine H kalendárneho roka v konkrétnom OMC odvodená pomocou Typového diagramu a údajov určeného meradla | MWh |

* 1. Vzorce

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| Cena za dodávku elektriny (OMA) | **PAM** | týka sa konkrétneho OMA za mesiac M | EUR |
| Cena za dodávku elektriny za všetky OMA v mesiaci M | **PM** |  | EUR |
| Cena za dodávku elektriny (OMC) | **PCR** | týka sa konkrétneho OMC za celý kalendárny rok | EUR |
| Cena za dodávku elektriny za všetky OMC za kalendárny rok | **PR** |  | EUR |

* 1. Odberné miesta s priebehovým meraním spotreby elektriny OMA

Cena za dodávku elektriny do OMA za príslušný kalendárny mesiac (Fakturačné obdobie) je stanovená podľa vzorca pre **PAM** uvedeného v bode 3.8. Vzorce.

Cena za dodávku elektriny do všetkých OMA v príslušnom kalendárnom mesiaci (Fakturačnom období) sa vypočíta podľa vzorca pre **PM** uvedeného v bode 3.8. Vzorce (ďalej len „**Cena za dodávku elektriny 1**“).

* 1. Odberné miesta bez priebehového merania spotreby elektriny OMC  - Cena stanovená pomocou TDO

Dodávateľ Cena za dodávku elektriny do OMC za kalendárny rok (Fakturačné obdobie) je stanovená podľa vzorca pre **PCR** uvedeného v bode 3.8. Vzorce.

Cena za dodávku elektriny do všetkých OMC za celý kalendárny rok (Fakturačné obdobie) sa vypočíta podľa vzorca pre **PR** uvedeného v bode 3.8. Vzorce (ďalej len „**Cena za dodávku elektriny 2**“).

* 1. Mimoriadny odpočet

V prípade vykonania odpočtu spotreby elektriny v iných obdobiach ako je koniec kalendárneho mesiaca pri Odberných miestach s priebehovým meraním (OMA) alebo na konci kalendárneho roka pri Odberných miestach bez priebehového merania (OMC) (ďalej len „**Mimoriadny odpočet**“), pre výpočet Ceny za dodávku elektriny sa analogicky použijú vyššie uvedené pravidlá tak, aby sa zachovali rovnaké princípy a proporcionalita.

* 1. Vzhľadom na spôsob stanovenia ceny elektriny na krátkodobom trhu s elektrinou organizovanom OKTE sa dodávateľ zaväzuje neúčtovať žiadne poplatky za neodobratie dohodnutého množstva alebo za väčší odber dohodnutého množstva elektrickej energie.
  2. Cena za dodávku elektriny 1 a Cena za dodávku elektriny 2 (ďalej ako „**Cena za dodávku elektriny“**) zahŕňa aj cenu dodávateľa elektriny za prevzatie zodpovedností za odchýlku za Odberné miesta voči zúčtovateľovi odchýlok a všetky jeho ekonomicky oprávnené náklady účelne vynaložené v súvislosti s poskytovaním Zmluvných plnení podľa tejto Zmluvy a primeraný zisk dodávateľa.
  3. Spotrebná daň a cena za zabezpečenie distribúcie budú fakturované ako samostatné položky služby, podľa štátom určených regulatív, v súlade s platnými právnymi predpismi v SR. Spotrebná daň stanovená podľa zákona o spotrebnej dani z elektriny, uhlia a zemného plynu a regulovaných cien za distribúciu elektriny (a strát pri distribúcií) vrátane prenosu elektriny a strát pri prenose elektriny, tarifa za prevádzkovanie systému, tarifa za systémové služby a ostatné poplatky vo výške stanovenej platnými a účinnými rozhodnutiami Úradu pre reguláciu sieťových odvetví Slovenskej republiky (ďalej len „**ÚRSO**“) budú fakturované v jednej faktúre, spolu s cenou elektrickej energie.
  4. V prípade zmeny regulovaných cien alebo zavedenia nových cien a poplatkov, alebo nových daní príslušnými štátnymi orgánmi SR, ktoré sa týkajú plnenia podľa tejto dohody, má dodávateľ právo požadovať od odberateľa ich zaplatenie a odberateľ sa zaväzuje tieto poplatky alebo dane zaplatiť.
  5. Dodávateľ nie je oprávnený fakturovať žiadne ďalšie fixné poplatky súvisiace s dodávkou elektrickej energie.
  6. Nárok dodávateľa voči odberateľovi na zálohové platby na odobratú elektrickú energiu bude upravený v jednotlivých zmluvách uzavretých na základe a podľa tejto rámcovej dohody. Samotný nárok, výšku a režim zálohových platieb si dohodnú jednotliví účastníci jednotlivých zmlúv tak, aby to vyhovovalo tak dodávateľovi, ako aj odberateľovi s ohľadom na spôsob financovania nákupu a predaja elektrickej energie.
  7. Vo vyúčtovacích faktúrach sa zohľadnia všetky uhradené preddavky za obdobie, za ktoré sa dodávka uskutočnila. Splatnosť faktúr je 15 dní.

**Čl. VI.**

**Sankcie**

1. Zmluvná strana bude zodpovedať za škodu (nahrádza sa len skutočná škoda, ušlý zisk sa nebude uplatňovať) spôsobenú porušením povinnosti z tejto rámcovej dohody a zmluvy a bude povinná ju nahradiť druhej zmluvnej strane, ibaže preukáže, že porušenie povinnosti bolo spôsobené okolnosťami vylučujúcimi zodpovednosť, resp. v prípadoch nedodania resp. neodobrania zmluvného množstva elektriny spôsobeného nepredvídateľnými poruchami v distribučnej sústave a keď škody boli spôsobené nedodaním elektriny podľa zákona č. 251/2012 Z. z. o energetike v znení neskorších právnych predpisov.
2. Ak je odberateľ v omeškaní s úhradou ktorejkoľvek platby podľa zmluvy, vzniká dodávateľovi právo požadovať od odberateľa popri plnení úrok z omeškania vo výške 0,0219 % z dlžnej sumy za každý aj začatý deň omeškania s úhradou dlžnej sumy až do jej zaplatenia.

**Čl. VII.**

**Spôsob uzatvárania a ukončenia účinnosti jednotlivých zmlúv**

1. Jednotlivé „Zmluvy o združenej dodávke elektriny, distribúcii elektriny a prevzatia zodpovednosti za odchýlku“ uzatvorené na základe a podľa tejto rámcovej dohody nemôžu obsahovať ustanovenia, ktoré by obsah tejto rámcovej dohody akokoľvek pozmeňovali, obmedzovali, či vylučovali. V prípade, ak bude jednotlivá zmluva alebo obchodné podmienky obsahovať ustanovenia v rozpore s touto rámcovou dohodou alebo ju budú obmedzovať, tieto ustanovenia budú neplatné. Upresnenie jednotlivých inštitútov a vzťahov uvedených v tejto rámcovej dohode je právne dovolené a prípustné. Pre odstránenie akýchkoľvek pochybností platí, že spôsob určenia ceny a jej výpočtu dohodnutý v bode Čl. V. (Určenie ceny a platobné podmienky) tejto rámcovej dohody je záväzný a bude dodržaný všetkými účastníkmi dohody počas trvania účinnosti tejto rámcovej dohody až do skončenia účinnosti jednotlivo uzatvorených zmlúv na základe a podľa tejto rámcovej dohody.
2. Účastníci sa dohodli, že v prípade porušenia jednotlivej zmluvy uzatvorenej na základe a podľa tejto rámcovej dohody ktoroukoľvek zmluvnou stranou má druhá zmluvná strana právo zmluvu ukončiť svoj zmluvný vzťah výpoveďou, odstúpením od Zmluvy alebo na základe vzájomnej dohody, ktorá sa uskutoční písomnou formou. Spôsob ukončenia zmluvného vzťahu bude dojednaná v jednotlivej zmluve uzatvorenej na základe a podľa tejto rámcovej dohody.
3. Účastníci sa dohodli v prípade písomnej výpovede zmluvného vzťahu jednotlivej zmluvy uzatvorenej na základe a podľa tejto rámcovej dohody a to ktoroukoľvek zmluvnou stranou na výpovednej dobe dva (2) mesiace, ktorá začne plynúť prvým dňom kalendárneho mesiaca nasledujúceho po doručení výpovede druhému účastníkovi zmluvy. Odlišné dojednanie výpovednej doby jednotlivej zmluvy je účastníkmi takejto zmluvy možné, výpovedná doba však nesmie byť dlhšia ako 3 mesiace.

**Čl. VIII.**

**Záverečné ustanovenia**

1. Táto rámcová dohoda nadobúda platnosť dňom jej podpísania oboma zmluvnými stranami a účinnosť nadobúda dňom nasledujúcim po dni jej zverejnenia podľa ustanovení zákona č.211/2000 Z. z o slobodnom prístupe k informáciám a o zmene a doplnení niektorých zákonov v znení neskorších predpisov.
2. Táto rámcová dohoda sa uzatvára na dobu určitú, a to do skončenia platnosti a účinnosti jednotlivých individuálnych zmlúv uzatvorených na základe a podľa tejto rámcovej dohody. Skončením platnosti tejto rámcovej dohody nie sú dotknuté práva a povinnosti zmluvných strán dohodnuté v tejto rámcovej dohode, ktoré sa vzťahujú na dodávku elektrickej energie realizovanú na základe jednotlivých individuálnych zmlúv uzatvorených na základe a podľa tejto rámcovej dohody.
3. Platnosť a účinnosť tejto rámcovej dohody skončí:

a) uplynutím doby, na ktorú bola uzatvorená, alebo

b) na základe písomnej dohody zmluvných strán, alebo

c) odstúpením od rámcovej dohody v prípade závažného porušenia povinností a záväzkov vyplývajúcich z tejto dohody.

1. V prípade odstúpenia nastanú účinky odstúpenia k 1. dňu tretieho kalendárneho mesiaca nasledujúceho po doručení odstúpenia, pričom plnenia poskytnuté podľa tejto rámcovej dohody a podľa jednotlivých individuálnych zmlúv do okamihu zániku jej trvania si zmluvné strany ponechajú. Odstúpením od zmluvy nezanikajú dojednania zmluvných strán týkajúce sa zodpovednosti za škodu ani právo dodávateľa vyfakturovať odberateľovi dohodnutú zmluvnú cenu za dodávky (vrátane vyhodnotenia tolerančných pásiem odberu) uskutočnené do nadobudnutia účinkov odstúpenia. V prípade ukončenia platnosti tejto RD nebude uplatnená žiadna platba (poplatok, pokuta) za odchýlku od zazmluvnenej spotreby daného odberného miesta.
2. Neoddeliteľnou súčasťou jednotlivej zmluvy uzatvorenej na základe a podľa tejto rámcovej dohody sú všeobecné obchodné podmienky (ďalej len „VOP“) dodávateľa platné ku dňu podpisu tejto rámcovej dohody, ak ich ako prílohu k jednotlivej zmluve bude dodávateľ uplatňovať. Platí však zásada nadradenosti podmienok tejto rámcovej dohody nad podmienkami uvedenými vo VOP.
3. V prípade rozporu medzi znením tejto rámcovej dohody a/alebo zmluvy uzatvorenej na základe a podľa tejto rámcovej dohody a VOP, sú rozhodujúce dojednania uvedené v tejto rámcovej dohode a/alebo jednotlivej zmluve uzatvorenej na základe a podľa tejto rámcovej dohody.
4. Dodávateľ zodpovedá odberateľovi za škody v prípade porušenia zmluvných povinností, ktorú je povinný odberateľovi nahradiť.
5. Ak dodávateľ z vlastnej viny nedodá odberateľovi elektrickú energiu do príslušného OM alebo poruší svoje povinnosti vzťahujúce sa k príslušnému OM iným spôsobom, odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená dodávateľom a vznikla v súvislosti s týmto nedodaním alebo v súvislosti s iným takýmto porušením povinnosti dodávateľa. Právo na náhradu škody nevzniká za množstvo nedodané pri oprávnenom obmedzení alebo prerušení dodávok elektrickej energie zo strany dodávateľa (napr. vyhlásenie obmedzujúcich odberových stupňov a havarijného odberového stupňa, obmedzenie alebo prerušenie dodávok z dôvodu porušenia zmluvy odberateľom, údržby a iné). Odberateľ je zodpovedný za akékoľvek poruchy, straty na časti odberného elektrického meradla odberateľa, ktorým prechádza elektrická energia.
6. Táto dohoda sa uzatvára, riadi a posudzuje v súlade s právnym poriadkom Slovenskej republiky. Táto dohoda sa bude spravovať ustanoveniami Obchodného zákonníka a Zákona o energetike. Vzťahy, ktoré vzniknú pri realizácii tejto dohody medzi účastníkmi dohody a dohoda ich neupravuje, sa budú riadiť ustanoveniami vyššie uvedených všeobecne záväzných právnych predpisov. V rozsahu, ktorého sa to týka, sa účastníci dohody budú riadiť platnými Technickými podmienkami PDS a Prevádzkovým poriadkom PDS a sú povinný dodržiavať povinnosti, ktoré im tieto predpisy ukladajú.
7. Táto rámcová dohoda môže byť menená a doplnená iba postupne číslovanými písomnými dodatkami podpísanými na to oprávnenými zástupcami oboch účastníkov tejto rámcovej dohody.
8. Dodávateľ vyhlasuje, že v čase uzavretia tejto dohody a čiastkových Zmlúv o združenej dodávke elektriny, distribúcii elektriny a prevzatia zodpovednosti za odchýlku a zároveň počas ich platnosti a účinnosti, nie je osobou, ktorá spĺňa ustanovenia § 11 ods. 1 zákona o verejnom obstarávaní.
9. Dodávateľ sa zaväzuje, že počas platnosti a účinnosti tejto dohody a čiastkových Zmlúv o združenej dodávke elektriny, distribúcii elektriny a prevzatia zodpovednosti za odchýlku budú on a jeho subdodávatelia zapísaní v Registri partnerov verejného sektora, ak takúto povinnosť majú, a že budú plniť všetky povinnosti vyplývajúce so  zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
10. Dodávateľ je oprávnený zmeniť subdodávateľa počas trvania Dohody, pričom subdodávateľ, ktorého sa návrh na zmenu týka, musí byť zapísaný v Registri partnerov verejného sektora. Písomné oznámenie o zmene subdodávateľa bude obsahovať:
11. podiel zákazky, ktorý má Dodávateľ v úmysle zadať subdodávateľovi,
12. identifikačné údaje navrhovaného subdodávateľa a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia,
13. čestné vyhlásenie, že navrhovaný subdodávateľ, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), spĺňa podmienku zápisu do registra partnerov verejného sektora podľa zákona č. 315/2016 Z. z. Odberateľ si splnenie podmienky podľa tohto zákona u navrhovaného subdodávateľa overí v Registri partnerov verejného sektora. Ak navrhovaný subdodávateľ v stanovenej lehote nebude spĺňať túto podmienku, odberateľ nebude akceptovať tohto subdodávateľa,
14. čestné vyhlásenie, že navrhovaný subdodávateľ v nadväznosti na čl. 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022, ktorým sa zakazuje zadávanie verejných zákaziek nasledujúcim osobám, subjektom alebo orgánom alebo pokračovanie v ich plnení s nasledujúcimi osobami, subjektmi a orgánmi**:**
    * + 1. nie je ruským alebo bieloruským štátnym príslušníkom alebo fyzickou alebo právnickou osobou, subjektom alebo orgánom usadeným v Ruskej federácii alebo Bieloruskej republike.
        2. nie je vlastnený z viac ako 50 % priamo alebo nepriamo subjektom uvedeným v bode 1.
        3. nekoná v mene alebo na základe pokynov subjektu uvedeného v bode 1 alebo 2.
        4. nemá sídlo alebo majetkovú účasť v Ruskej federácii alebo Bieloruskej republike.
        5. údaje uvedené v Obchodnom registri, Registri partnerov verejného sektora a/alebo v iných verejných registroch Slovenskej republiky sú úplné a správne

Uvedené sa vzťahuje aj na subdodávateľa, ktorý nebol známy v čase uzavretia zmluvy.

Zároveň Dodávateľ predloží upravenú Prílohu č. 2. Zoznam subdodávateľov tejto Zmluvy. V prípade porušenia tejto povinnosti je Odberateľ oprávnený odstúpiť od Zmluvy.

1. Neoddeliteľnou súčasťou tejto rámcovej dohody sú nasledovné prílohy:
2. Zoznam odberných miest a spotrieb
3. Opis predmetu zákazky
4. Vzor zmluvy o združenej dodávke elektriny, distribúcii elektriny a prevzatia zodpovednosti za odchýlku vrátane jej/ich príloh (tzv. “realizačná zmluva”)
5. Zoznam subdodávateľov
6. Účastníci tejto rámcovej dohody vyhlasujú, že si text tejto dohody riadne prečítali, jej obsahu porozumeli, s obsahom tejto dohody súhlasia, táto dohoda vyjadruje ich slobodnú vôľu. Na znak súhlasu s jej obsahom ju vlastnoručne podpísali.
7. Rámcová dohoda je vyhotovená v štyroch rovnopisoch, z ktorých po podpísaní obdrží každá zmluvná strana dve vyhotovenia.

|  |  |  |
| --- | --- | --- |
| V Pezinku, dňa **[•]** |  | V **[•]**, dňa **[•]** *(doplní uchádzač)* |
| Za Verejného obstarávateľa: |  | Za Dodávateľa: |
| **Mesto Pezinok**  JUDr. Roman Mács  Primátor mesta Pezinok |  | ***Názov (obchodné meno)***  meno, podpis s funkcia osoby oprávnenej konať za Dodávateľa |